钦定古今图书集成/明伦汇编/氏族典/第610卷 > 《郑樵通志》 > 奥敦世英
## 钦定古今图书集成/明伦汇编/氏族典/第610卷 > 《郑樵通志》 > 奥敦世英

按《元史奥敦世英传》：“世英，女真人也。其先世仕金，为
淄州刺史。太祖兵下山东，世英及弟保和迎降，皆授
以万户。世英倜傥有武略，由万户迁德兴府尹，从数
骑巡部定襄，卒于军。保和由万户陞昭勇大将军、德
兴府元帅，领诸道农事，凡辟田二十馀万亩，改真定
路劝农事，兼领诸署。年五十六致仕。保和四子：希恺”、
希元、希鲁、希尹。希恺袭劝农事，县有水旱，必力请蠲
租调，民赖之。寻以劝农使兼知蓟州，升知河中府，秩
满归调。时阿合马专政，希恺不往见之，降武德将军、
知景州，数月卒。希元，彰德漕运使。希鲁，澧州路总管。
希尹，中统三年，李璮叛济南，希尹愿击贼自效。璮既
就擒，录功自右卫经历六迁至同知广东道宣慰司
事，卒。

元